Der er udsigt til, at enormt store havvindmøller er på vej til Nordjylland. Det danske energiselskab European Energy A/S har søgt om at stille op til 49 havvindmøller op i Vendsyssel. De har kig på to områder i Hjørring Kommune både ved Hirtshals Havn og på en strækning mellem Hirtshals og Lønstrup. Herunder kan du se de to områder. Enten bliver det i den grønne firkant eller i de to røde firkanter. Det er Energistyrelsen, der har sendt en myndighedshøring til Hjørring Kommune om de mulige havvindmølleparker. Men Hjørring Kommune kan faktisk ikke gøre ret meget andet ved ansøgningen end at komme med deres mening. For når noget skal sættes op på vandet, hører det under Kystdirektoratet. - På den ene side er det fedt, at en virksomhed vil komme med udvikling til området, men det her er også nærmest bare en orientering om, at en havvindmølle park er på vej. Det er frustrerende, at vi ikke selv sidder med styrepinden, men det er sådan gamet er. Vi kan ikke bestemme noget på havet, siger formand for Teknik- og Miljøudvalget i Hjørring Kommune, Søren Homann (C). Hjørring har nogle forbehold Det Hjørring Kommune kan gøre, og som er blevet gjort, er at sende et høringssvar retur til Energistyrelsen og energiselskabet. I det høringssvar beder kommunen om, at man i forundersøgelsen af området er opmærksom på en række ting. Lidt forenklet er det disse ting, man beder være opmærksom på: At et en havvindmøllepark ikke begrænser skibstrafikken. At en havvindmølle park ikke må begrænse udviklingsmuligheder for havnen. At der arbejdes med kompenserende tiltag for firskerierhvervet. At det undersøges, hvordan fiskeri kan foregå og fortsætte i området. At der kigges på at forbedre forhold for det maritime dyreliv. At Hjørring Kommune kan få adgang til det grønne strøm, så erhvervslivet i området kan indgå i en symbiose. Teknik- og Miljøudvalget i Hjørring Kommune har nu givet tilladelse til, at Energistyrelsen går i gang med at lave en forundersøgelse af lokaliteten. Men udvalget har i et høringssvar skrevet, at forundersøgelsen skal belyse følgende: -	Bekymringen går meget på fiskeriet. Det kan både blive en dreng og en pige. Når man arbejder med det her, arbejder man med at etablere kunstige rev, og vil det virke eller ej? Forværrer det situationen for fiskeriet eller er det til det bedre? Det er derfor, vi har den her forundersøgelse. Så får vi fakta på bordet, forklarer Søren Homann. Arbejder videre mellem Lønstrup og Hirtshals Udvalgsformanden regner med at have et langt bedre indtryk af, hvilke konsekvenser en eventuel havvindmølle park ved Hirtshals vil have, når forundersøgelsen er slut. Men uanset hans holdning til projektet, har han et bud på fremtidsudsigterne i Hirtshals og omegn. - Jeg tror, at chancen for at vi får en havvindmøllepark er rigtig stor. Der er jo brug for den grønne strøm, når den nationale plan er, at vi skal have mere strøm fra vindmøller, siger han. Ved European Energy A/S er de tilfredse med det høringssvar, de har fået fra Hjørring Kommune. For der er noget at arbejde videre med, hvis også Klima- og Energiministeren giver grønt lys. Planen er at koncentrere sig om det område mellem Lønstrup og Hjørring, hvor der kan produceres mest energi til mindst gene. - Vi vil gerne lave et projekt, der flugter med kommunens ønsker. Vi opfører ikke møller, som ikke er ønskede, siger politisk chef ved European Energy A/S, Mathias Bjerg.

Referat:
Står det til det danske energiselskab European Energy, skal op til 49 havvindmøller på cirka 270 meter sættes op. Enten ved Hirtshals Havn eller mellem Hirtshals og Lønstrup.